
KORRALDUS

Narva                                                                                                                  28.01.2015.a. nr ……........... 
Tibu tänav asuvate tänavaehitiste

teenindamiseks vajaliku maa määramine
1. Asjaolud ja menetluse käik
Narva linnas on tänavaehitised, mis asuvad Tibu tänaval.

Majandus- ja kommunikatsiooniministri 04.12.2012 määruse nr 78 „Ehitise kasutamise otstarvete loetelu“ kohaselt on tänavaehitiste kasutamise otstarve - tänavad, kood 21120.
Kuna Tibu tänaval asuvad ehitised on Narva linna omandis, siis nende alune maa-ala munitsipaliseeritakse.
Munitsipaliseeritava maaüksuse moodustamise eesmärgil on 10.09.2014.a koostatud maa piiride ettepanek, mis on 12.11.2014.a kooskõlastatud Ida-Viru maavanemaga.
Narva Linnavalitsuse 22.10.2014.a korraldusega nr 1207-k on moodustavale maaüksusele määratud aadress Narva linn, Tibu tänav.

Narva Linnavolikogu 18.12.2014.a otsusega nr 148 „Tibu tänav maaüksuse munitsipaalomandisse taotlemine ja katastriüksuse sihtotstarbe määramine“ määrati moodustatavale Tibu tänav maaüksusele maa sihtotstarve - transpordimaa. 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.2 Teeseaduse § 3 kohaselt teemaa on maa, mis õigusaktidega kehtestatud korras on määratud tee koosseisus olevate rajatiste paigutamiseks ja teehoiu korraldamiseks.

2.3 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata tänavaehitistele (kasutamise otstarve on tänav, kood 21120), mis asuvad aadressil Tibu tänav teenindamiseks (rajatiste paigutamiseks ja teehoiu korraldamiseks) vajaliku maa suuruseks 3 600 m2 vastavalt piiride ettepanekule (lisatud).
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

